се изключват всички мита и данъци, с които се облагат стоките и услугите, които се поемат от отчетната единица.
 —
 За да се представи действителната динамика на движенията на цените, е необходима цена по действителна сделка, а не каталожна цена, следователно отстъпките следва да се приспаднат от цената.
 —
 За да се представят действителните движения на цените, при съставянето на индекса на цените следва да се вземат предвид промените в качеството на продуктите и да се направят съответните корекции.
 —
 Останалите определящи цената характеристики на продуктите следва също да се вземат предвид по съгласуван начин.
 —
 Цените на вноса се записват при прехвърлянето на собствеността на стоките (т.е. в момента, в който страните отразяват сделката в своите счетоводни книги или сметки).
 —
 Прехвърлянето на собствеността върху плавателни съдове или въздухоплавателни средства, както и върху космически летателни апарати, от лице, установено в друга държава, към лице, установено в съответната държава членка, се разглежда като внос.
 По принцип индексът следва да отразява средната цена през референтния период. На практика действително събраната информация може да се отнася за конкретен ден по средата на референтния период и следва да се определи като представителна за референтния период. Що се отнася до продуктите със значително влияние върху националната икономика, за които е известно, че поне в някои случаи се отличават с колеблива ценова динамика, е важно индексът наистина да отразява средните цени.
 2) Променлива 130102: „Цени на вноса (еврозона) (незадължително за държавите извън еврозоната)“
 3) Променлива 130103: „Цени на вноса (извън еврозоната) (незадължително за държавите извън еврозоната)“
 Индексите на цените на вноса изискват отделно изчисление според държавата на изпращане на стоките (в еврозоната и извън еврозоната). Държавата, от която продуктът е изпратен, се определя по начин, съобразен с митническите разпоредби.
 4) Променлива 130201: „Цени на производител“
 Индексът на цените на производител измерва изменението на цените по сделките за икономически дейности в секторите на промишлеността, строителството и услугите.
 При определянето на цените на производител важат следните правила:
 Под внимание се вземат всички определящи цената характеристики на продуктите, в това число количество продадени единици, транспорт, такси, отстъпки, рабати, условия за обслужване, гаранционни условия, местоназначение и т.н.
 Цените на производител измерват изменението на цените от гледна точка на производителя/продавача. Подходящата цена е базисната цена, от която се изключват ДДС и други подобни данъци с право на приспадане на данъчен кредит, пряко свързани с оборота, както и всички мита и данъци върху стоките и услугите, фактурирани от статистическата единица, докато субсидиите за получените от производителя продукти, ако има такива, се добавят.
 За да се представи действителната динамика на движенията на цените, е необходима цена по действителна сделка, а не каталожна цена.
 За да се представят действителните движения на цените, при съставянето на индекса на цените на производител следва да се вземат предвид промените в качеството на продуктите и да се направи съответната корекция (изглаждане).
 Подробното описание трябва да бъде такова, че през последващите референтни периоди наблюдаваната единица да е в състояние да идентифицира еднозначно продукта и да представи съответната цена за единица продукт.
 По принцип индексът следва да отразява средната